Here is a page extracted from Wikipedia that may contain CSS, HTML, and a lot of unformatted text.

Title: Star Trek Beyond
Content: Star Trek Beyond (títol orichinal en anglés, enguerada en Aragón con o títol en castellano Star Trek: más allá) ye una cinta estausunidense de cine de sciencia ficción de l'anyo 2016, dirichida por Justin Lin y producida por J. J. Abrams, Roberto Orci, Lindsey Weber, Justin Lin con guión de Simon Pegg y Doug Jung, protagonizada por Chris Pine, John Cho, Simon Pegg, Zachary Quinto, Zoe Saldana, Karl Urban, Anton Yelchin y Idris Elba.

Ye a decenotercera cinta d' a franquicia de Star Trek y a tercera entrega d' a serie de reinicio, dimpués de Star Trek (2009) y Star Trek Into Darkness (2013). Chris Pine y Zachary Quinto repiten os suyos respectivos papers como o Capitán James T. Kirk y o Comandant Spock, con Simon Pegg, Karl Urban, Zoe Saldana, John Cho y Anton Yelchin repetindo os suyos papers d' as cintas anteriors. Ista estió una d' as zagueras cintas de Yelchin; murió de chunio de 2016, un mes antis de l'enguero d' a cinta. Tamién amaneixen Idris Elba, Sofia Boutella, Joe Taslim y Lydia Wilson.

A fotografía prencipal prencipió en Vancouver o 25 de chunio de 2015. A cinta s' engueró en Sydney o 7 de chulio de 2016 y estió enguerada en os Estaus Unius o 22 de chulio de 2016 por Paramount Pictures. A cinta ye dedicada a la memoria de Yelchin, asinas como a l'actor Leonard Nimoy, qui murió mientres a preproducción. A cinta replegó 343,5 millons de dolars en taquilla y recibió criticas positivas con elochios por a dirección de Lin, l' actuación, as seqüencia d' acción, a banda sonora, os efectos visuals y os tributos a Yelchin y Nimoy. En a 89ª edición d' os Premios Oscar de l'Academia, a cinta estió nominada a Millor Maquillache y Peluquería.

Reparto 
 Chris Pine como James T. Kirk.
 Zachary Quinto como Spock.
 Karl Urban como Leonard McCoy.
 Zoe Saldana como Nyota Uhura.
 Simon Pegg como Montgomery Scott.
 John Cho como Hikaru Sulu.
 Anton Yelchin como Pavel Chekov.
 Idris Elba como Balthazar Edison / Krall.
 Sofia Boutella como Jaylah.
 Joe Taslim como Anderson Le / Manas.
 Lydia Wilson como Jessica Wolff / Kalara.
 Deep Roy como Keenser.
 Melissa Roxburgh como Ensign Syl
 Shohreh Aghdashloo como Paris.
 Greg Grunberg como Finnegan.
 Danny Pudi como Fi'Ja
 Kim Kold como Zavanko
 Anita Brown como Tyvanna
 Doug Jung como Ben
 Dan Payne como Wadjet

Se veiga tamién 
 Cine en 2016.
 Cintas de 2016.

Referencias 

Cintas con banda sonora orichinal de Michael Giacchino
Cintas con dirección de fotografía de Stephen F. Windon
Cintas con guión de Doug Jung
Cintas con guión de Simon Pegg
Cintas d'Estaus Unius
Cintas de cine de ciencia-ficción
Cintas de Star Trek
Cintas dirichidas ppr Justin Lin
Cintas en anglés
Cintas producidas por J. J. Abrams
Cintas producidas por Justin Lin
Cintas producidas por Lindsey Weber
Cintas producidas por Roberto Orci